डेविड अपनी एक ‘इवेंट मैनेजमेंट” कंपनी शुरू करना चाहता है. अपना बिजनेस बढ़ाने के लिए वो निरंजन को जर्मनी जाने की सलाह देता है. इससे पूजापाठ के साथ साथ खूब पैसे कमाने का विचार निरंजन के मन में आता है. वह पंत से कहता है कि वो जर्मनी जाकर पूजापाठ के लिए तैयार है. उसके लिए वह पंत से पूजापाठ की हर विधि, शास्त्र का प्रशिक्षण लेना शुरू कर देता है. साथ ही जर्मन भाषा का क्लास भी लगाता है. जर्मन क्लास में पढने वाली अंतरा (दीप्ती देवी) निरंजन को अच्छी लगने लगती है, लेकिन उसके नास्तिक होने के कारण निरंजन अपना असली रूप उससे छिपा के रखता है. एक दिन उसके घर वास्तुशांति की पूजा के लिए निरंजन को जाना पड़ता है. उस दिन अंतरा अपने दोस्तों के घर रहने चली जाती है, लेकिन उसकी दादी सीने में दर्द का बहाना कर उसे प्रसाद लेने के लिए घर बुलाती है, जहां निरंजन की पोल खुल जाती है.